b'\n_START_ARTICLE_\nDetektiv Zdravc\n_START_SECTION_\nVsebina\n_START_PARAGRAPH_\nZgodba govori o osmo\xc5\xa1olcu Zdravcu, ki ho\xc4\x8de postati detektiv. \xc5\xbdivi v svetu kriminalnih romanov in detektivk. Zdravc re\xc5\xa1uje razli\xc4\x8dne primere._NEWLINE_Na za\xc4\x8detku mu \xc5\xa1olski psiholog Sajko naro\xc4\x8di, naj ugotovi, zakaj nek prvo\xc5\xa1olec joka. Prvo\xc5\xa1olec Zdravcu pove, da je \xc5\xbealosten, ker pogre\xc5\xa1a svojo igra\xc4\x8do (pli\xc5\xa1astega medveda). Ko Zdravc izve vzrok jokanja, je zanj primer re\xc5\xa1en._NEWLINE_Drugi primer je, ko \xc5\xa1esto\xc5\xa1olcu Maretu ukradejo radirko, ki mu prina\xc5\xa1a sre\xc4\x8do pri matemati\xc4\x8dnih testih. Zdravc se odlo\xc4\x8di, da bo o tem vpra\xc5\xa1al Maretove so\xc5\xa1olce. Zdravc vstopi v Maretov razred in pove, da je pri\xc5\xa1el zaradi izgubljene radirke. \xc5\xa0e preden pove do konca, u\xc4\x8denec Darko vstane in prizna, da je on vzel radirko, saj je upal, da mu bo prinesla sre\xc4\x8do pri kontrolni nalogi._NEWLINE_Tretji primer je gladovna stavka. Dva u\xc4\x8denca protestirata, ker nista zadovoljna s \xc5\xa1olsko prehrano. Zahtevata, da bi bile v jedilnik vklju\xc4\x8dene sladkarije._NEWLINE_\xc4\x8cetrti primer pa govori o izginotju tete Barbare, ki se namenoma skrije v prodajalno ur in tam \xc4\x8daka, \xc4\x8de jo bo Zdravc na\xc5\xa1el. Flora ga usmerja k re\xc5\xa1evanju primera, saj sta skupaj s teto na\xc4\x8drtovali ta primer. Zdravc opazi, da so vrata tetine hi\xc5\xa1e odprta, \xc4\x8deprav je ni doma. Ko vstopi v hi\xc5\xa1o na mizi opazi listek z napisom: Dktibsm dr b ptofsjslni ut. Sporo\xc4\x8dilo razvozla in ugotovi, da se teta Barbara nahaja v prodajalni ur. S Floro oditeta v prodajalno ur in tam res najdeta teto, ki ne\xc4\x8daku \xc4\x8destita za uspe\xc5\xa1no re\xc5\xa1en primer. Obljubi mu, da bo napisala kriminalni roman, v kateri bo v vlogi detektiva nastopal Zdravc.\n_START_SECTION_\nPredstavitev glavne knji\xc5\xbeevne osebe\n_START_PARAGRAPH_\nZdravc je glavna knji\xc5\xbeevna oseba. Je preprost de\xc4\x8dek, ki hodi v osmi razred. Vse \xc5\xbeivljenje sanja, da bi postal detektiv. \xc5\xa0olski psiholog Sajko mu ponudi vlogo \xc5\xa1olskega detektiva, kjer Zdravc lahko poka\xc5\xbee svoj detektivski talent. Ima prijateljico Floro, ki mu pri vsem tem pomaga.\n_START_SECTION_\nAnaliza\n_START_PARAGRAPH_\nDetektiv Zdravc (2004) je mladinsko delo z detektivskimi motivi. Zdravc je imenovan kot detektiv, \xc4\x8deprav nima primerne izobrazbe in primerov ne re\xc5\xa1uje profesionalno. Primeri se v bistvu re\xc5\xa1ijo kar sami, saj so tako preprosti, da za re\xc5\xa1itev ni potrebno nobenega znanja in izku\xc5\xa1enosti. V \xc4\x8detrtem primeru Flora nagovarja Zdravca in ga tako tudi pripelje do re\xc5\xa1itve. Razpleti primerov so predvidljivi._NEWLINE_Glavna knji\xc5\xbeevna oseba v zgodbi je Zdravc, stranske osebe pa so: so\xc5\xa1olka Flora, teta Barbara, psiholog Sajko, Zdrav\xc4\x8deva mati, prvo\xc5\xa1olec, matemati\xc4\x8dar Mare, osmo\xc5\xa1olca, trener Vojtka._NEWLINE_V mladinskem delu Detektiv Zdravc te\xc5\xbeko dolo\xc4\x8dimo zasnovo, vrh in razplet, saj se primeri med seboj prepletajo. Ni kronolo\xc5\xa1kega zaporedja._NEWLINE_Slog pisanja je preprost, zato je knjiga primerna za mlaj\xc5\xa1e bralce._NEWLINE_Dogajalni \xc4\x8das je jesen._NEWLINE_Dogajalni prostor je omejen na: osnovno \xc5\xa1olo, ki jo je Zdravc obiskoval, hi\xc5\xa1o tete Barbare in prodajalno ur.'